Mathias Weyrich

De Mathias Weyrich, gebuer den 20. Oktober 1889 zu UewerwuermerGebuertsakt Nr. 51 vun der Gemeng Wuermer vum 21. Oktober 1889, a gestuerwen den 22. Dezember 1975 zu RéimechDoudesannonce am Luxemburger Wort vum 23. Dezember 1975, war e lëtzebuergesche Wënzer a LokalpolitikerNoruff am Luxemburger Wort vum 29. Dezember 1975.

Hie war dat zweet vun néng Kanner vun der Koppel Michel Weyrich a Madeleine Marx. Scho säi Papp Michel Weyrich war Schäffe vun der Wuermer Gemeng. Als Wënzerjong ass en an de Betrib vun den Elteren eragewuess an huet en nom Doud vu sengem Papp 1920 weidergefouert. Den 1. Januar 1929 huet e säin éischt Mandat am Gemengerot ugetrueden an ass spéider och Schäffe ginn. An déi Zäit ass och d'Grënnung vun der Wuermer Kellereigenossenschaft gefall, wou e vun Ufank u President vum Opsiichtsrot war. Vun 1939 bis 1961 war e President vum Kommitee, duerno gouf en zum Éierepresident ernannt.

Vum 1. Januar 1934 un huet e fir ee Joer den Interim als Wuermer Buergermeeschter gemaach bis zu den nächste Gemengewalen am Hierscht 1934, well de virege Buergermeeschter Pierre May säi Wunnsëtz an eng aner Gemeng verluecht hat.Rapport vun der Wuermer Gemengerotssëtzung vum 6. Dezember 1933 am Luxemburger Wort vum 8. Dezember 1933

Vum 1. Januar 1946 u war en du gewielte Buergermeeschter vun der Wuermer Gemeng bis den 31. Dezember 1963, duerno hat e bis zu sengem Doud den Titel vum Éierebuergermeeschter."Bürgermeister Mathias Weyrich, Wormeldingen, nahm Abschied" am Luxemburger Wort vum 4. Januar 1964

Kategorie:Lëtzebuergesch Wënzer
Kategorie:Buergermeeschtere vu Wuermer
Kategorie:Lëtzebuergesch Buergermeeschteren
Kategorie:Gebuer 1889
Kategorie:Gestuerwen 1975